
DE  CATARACTA. 


MORBI  DESCRIPTIO  ET  DIVISIO. 


Cataracta  ,  origine  K xtx  et  A pcurffu  ,  quae  etiam  hypochyma  ,  hy¬ 
pophysis  ,  gutta  opaca,  suffusio  dicitur,  est  caecitas  plus  minusve  com¬ 
pleta,  opacitate  lentis  cristallinae ,  ejusve  capsulae  vel  humoris  limpidi, 
Morgagni  dicti ,  oborta. 

Ex  omnibus  morbis  qui  veterum  scriptis  mandati ,  ad  haec  usque 
tempora  manaverunt ,  nullius  sane  notio  densiori  tenebrarum  cali¬ 
gine  tam  diu  immersa  jacuit,  quam  illius  morbi  qui  vulgo  cataracta 
appellatur. 

Circa  hujus  morbi  naturam  et  sedem  varie  senserunt  auctores. 
Nullum  inter  glaucoma  et  cataractam  instituisse  videtur  Hippocrates 
discrimen  (i);  duas  autem  cataractae  species  admisisse  Galenus,  al¬ 
teram  scilicet  ab  aquei  humoris  concretione  ortam,  alteram  a  cris- 
tallini  humoris  vitio  natam  (2). 

Inter  veteres  tamen  Celsus  (3)  et  omnes  qui  eum  usque  ad  annum 
i65o  et  ultra  secuti  fuerunt,  aliam  prorsus  hujus  morbi  ideam  ha- 


(1)  Vid.  Aphor.  3i ,  sect.  111, 

(2)  Comment.  111. 

(3)  Lib.  VII,  med.  cap.  7, 


buerunt,  et  cataractam  in  pellicula  opaca  capsulam  inter  et  iridem 
sitam  consistere  docuerunt  (i). 

Quidquid  sit  de  veterum  sententia,  ad  eam  debellandam  recentiores 
majori  cum  successu  allaboraverunt.  Quamvis  Kepler  jam  ann.  i6o4 
demonstraverat  quod  cristallini  sani  pelluciditas  radios  luminosos , 
oculo  admissos  absorbere  non  possit,  quod  hoc  organum  nullam  nisi 
lentis  functionem  exercere  valeat ,  et  quod  lens  cristallina  non  sit 
visionis  organum ,  quam  veteres  omnes  (2)  tamquam  organum  visus 
immediatum  agnoverant ;  sed  quod  visionis  sedes  in  oculi  fundo  hae¬ 
reat ;  nihilominus  tamen  Lanisniers  (3)  ann.  i65i  hanc  veterum  sen¬ 
tentiam  adhuc  admittens ,  primus  alium  errorem  debellavit  dicendo, 
lentem  cristallinam  non  solum  visus  organum  immediatum  esse ,  sed 
etiam  solam  et  unicam  cataractae  sedemesse  habendam.  Dein  Mariot  (4)  , 
Piolfinck  (5)  etc.  veritatem  hanc  promulgaverunt.  His  demonstratis,  res 
tamen  procul  dubio  ob  rariora  experimenta  veluti  sepulta  mansit,  usque 
ad  Brisseau  (6)  ;  eodem  fere  tempore  Maitre-Jean  (7)  condita  multa 
elfodit  et  publicavit.  Non  multo  post  Heister  (8) ,  at  praecipue  De  la 
Peyronie  et  Morand  (9)  vera  haec  cognoverunt ,  tandemque  aliam 


(1)  Albinos,  dissertatio  de  cataracta,  anu.  i655. 

(2)  Celsus ,  lib.  VII  ^  cap.  g  ,  pag.  4'32.  Amstelodami ,  ann.  1787.  Galenas , 
de  usu  part.  lib.  X  ,  cap.  1 ,  pag.  52g. 

(3)  Recherches  sur  1’origine  et  les  progres  de  la  chirurgie ,  pag,  4o4. 

(4)  Tractat,  phys. ,  pars  1. 

(5)  Dissert.  anat. ,  lib.  1 ,  cap.  i3. 

(6)  In  act.  reg.  scient.  Academ.  ann,  170S. 

(7)  Traite  des  maladies  des  yeux. 

(8)  Inst.  chir.  ,  tora.  1 ,  pag,  558. 

(9)  Yid,  act,  reg,  scient,  Acad,  ann,  1722, 


(  7  )  . 

cataractae  speciem  quam  a  capsulae  cristallinae  opacitate  oriri  conten¬ 
derunt  et  lentes  et  lentis  cristallinae  capsulas  omnino  opacas  scien¬ 
tiarum  academiae  prodiderunt.  Ultimam  hanc  cataractae  speciem  exis- 
tere  confirmavit  Dhoin  (i)  et  dilucidavit  Tenon  (2). 

Neoterici  tandem  innumeris  experimentis  et  observationibus,  di¬ 
versis  methodis  reiteratis,  omnem  ambiguitatem  quoad  hunc  vete¬ 
rum  errorem  plane  exstirparunt  et  cataractam  in  opacitate  lentis 
cristallinae ,  ejusve  capsulae  vel  humoris  Morgagni  dicti  consistere 
affirmaverunt.  Tres  ergo  cataractarum  species ,  pro  primaria  earum 
sede,  haberi  debent,  quarum  prima  cristallina  vel  lenticularis,  secunda 
membranacea  seu  capsularis,  tertia  interstitialis  vulgo  vocatur.  In¬ 
super  mixta  appellatur ,  si  una  harum  specierum  cum  alia ,  vel  omnes 
simul  existunt. 

Cataractae  diversitas  praeterea  consistit  tum  in  colore  :  dantur  enim 
albicantes,  flavescentes,  glaucae  sive  caeruleae,  virides  lividae,  nigri¬ 
cantes  ,  etc. ;  tum  in  majori  vel  minori  consistentia ,  ab  ossificatione 
ad  liquiditatis  gradum  usque  variante  ;  porro  cataracta  ut  plurimum 
est  fixa  ,  aliquando  vacillans,  incipiens  vel  perfecta,  nativa  vel  acqui¬ 
sita.  Cataracta  tandem  est  simplex  vel  complicata.  Haec  ultima  dis¬ 
tinctio,  admodum  praxi  necessaria,  magni  momenti  est. 

CAUSiE. 

Causae  quae  cataractae  evolutioni  occasionem  praebent  r  quam  vis  mul¬ 
tiplices  habeantur,  nihil  tamen  obscurius;  senilis  aetas  quae  in  eris- 


(1)  Vid.  Aact.  reg.  chir.  cad. ,  part.  IV. 

(2)  In  thesi  quam  de  cataracta  ann»  1757  in  scholis  chirurg,  propugnavit. 


tallini  opacitatem  influentem  vim  exercet  satis  manifestam,  cum 
lens  cristallina  in  provecta  aetate  ut  plurimum  pelluciditatem  leviter 
amittat  et  subflavum  acquirat  colorem,  inter  causas  tamquam  pri¬ 
maria  est  habenda  :  sequuntur  ictus  atque  oculorum  contusiones, 
praesertim  paulo  fortiores,  frigus,  calor,  vividae  lucis  splendor, 
Ophthalmiae,  cephalalgiae,  repercussio  exanthematum,  podagrae  aut 
rliumatismi,  virus  venereum,  suppressio  hoemorrhagiarum  aut  puris 
secretionum  habitualium ,  animi  pathemata  ,  vigilia  protracta ,  cor¬ 
pusculorum  subtilissimorum  diuturna  inspectio ,  abusus  spirituoso- 
ruin,  labes  liaereditaria  etc.  Talia  vero  tamquam  verae  cataractae 
causae  haberi  semper  non  possunt;  pluries  enim  accidit  ut  in  pueros 
et  adultos  sponte  saeviat,  nec  est  ut  memoratarum  causarum  ullam 
suspicari  valeamus. 

Circa  cataractae  causam  proximam  variae  etiam  fuerunt  sententiae : 
alter  eam  humori  acido  qua  cristallinus  obscuratur  attribuit  (i); 
alter  materiae  acri  quae  cristallinum  alterat  (2) ;  alii  causam  proximam 
humori  glutinoso  stagnanti,  vel  obstructioni  aut  obliterationi  vaso¬ 
rum  minutissimorum  partem  ejus  organisationis  ,  ut  aiunt,  consti¬ 
tuentium  ,  et  humorem  nutritium  in  statu  naturali  vehentium ,  dica¬ 
runt  (3);  quidam  etiam  eam  combustionis  speciem  vel  lentae  cristallini 
oxidationis  sequelam  existimant.  Delpesch  causam  proximam  cata¬ 
ractae  cristallini  neerosin  dicit. 

Verumtamen,  quum  causae  remotae  supra  dictae  plus  minusve  irri- 
tantes  sint ;  et  quum  corneae  transparentis  maculae  opacae  inflamma- 


(1)  Maitre-Jean  ,  traite  des  maladies  de  1’ceil  ,  chap.  5,  pag.  n3. 

(2)  St.-Yves,  traite'  des  maladies  des  yeux  ,  part.  II,  chap.  XIII. 

(3)  Jania  ,  maladie  des  yeux,  pag,  21 1. 


tioni  attribuantur  ,  cur  ergo  cataractae  capsularis  opacitas  irritationi 
vel  lentae  hujus  organi  inflammationi  non  esset  attribuenda?  Quod 
ad  lentis  cristallinae  causam  proximam  ,  haec  caeteroquin  multo 
obscurior,  eidem  foi'san  irritationi  est  dicanda  (i). 

DIAGNOSIS. 

Cataractae  signa  duplicis  sunt  speciei  :  altera  ex  oculorum  affec¬ 
torum  immediato  examine  ,  altera  ex  visionis  perturbatione,  morbi 

.4 

evolutionis  tempore,  apparent. 

Signa  ex  visus  perturbatione  tempore  morbi  evolutionis  obvenientia 
e  sequentibus  oriuntur  :  in  omni  cataractae  specie  statim  et  in  prin¬ 
cipio  debilitantur  visus  ;  caligines ,  telas  lanas  aut  araneae  retes 
volitare  deprehendit  aeger,  nubeculae  apparent  subalbidae;  dein  objec¬ 
torum  tantum  circumferentia  ab  oculo  discernitur  ;  tandem  impe¬ 
ditur  visio.  Haec  symptomata  indies  magis  ac  magis  ingravescunt , 
donec  caecitas  evolutae  cataractae  indicium  succedat  :  haec  semper 
tamen  aegrum  gradatim  non  invadit ,  nam  malum  interdum  una 
nocte  adeo  ingruit  ut  aeger  oculis  sanis  cubitum  eat,  caecus  vero 
surgat  (2). 

Signa  ex  oculorum  cataracta  affectorum  immediato  examine  appa¬ 
rentia  sunt  :  macula  ut  plurimum  albicans  ,  aliquando  griseum  , 
viridem,  subrubrum  vel  fuscum  raro  nigrum  colorem  offerens,  quae 
retro  cameram  oculi  posteriorem  ,  iridem  inter  et  corpus  vitreum , 
situm  habet,  atque  nunc  pedetentim  et  lente,  nunc  vero  ocyus  sese 
diffundens,  pupillam  vel  partim  vel  totaliter  occupat. 


(1)  Dict.  abrege  des  scienc.  me'dici  art,  cataracte, 

(2)  Fabric.  hildan,  cent.  V,  obs,  i4« 


(  10  ) 

In  morbi  decursu  pupilla  plerumque  adhuc  mobilis  ,  dilatata 
reperitur  :  insuper  individuus  nyctalops  est,  si  macula  cristallini 
centrum  occupat;  nam  cum  pupilla  mediocri  luce  dilatetur,  vivi¬ 
diori  vero  contrahatur,  necessario  sequitur  radios  luminosos,  in  de¬ 
biliori  luce,  per  cristallini  circumferentiam  adhuc  pellucidam  retinam 
adeuntes ,  luce ,  vivida ,  qua  pupilla  constringitur  ,  ab  ea  avertendos 
esse.  Haec  ratio  ergo  quare  hi  individui  vespere  melius  quam  mane 
objecta  distinguant ,  quare  etiam  objectorum  positus  oculi  axi  obli¬ 
quus  ab  aegris  ad  videndum  praeferatur. 

Cum  haec  praecipue  ad  diagnosin  in  genere  pertineant,  et  cum  sua 
cuique  cataractae  speciei  sit  natura ,  sic  suis  quaelibet  differentiis  gau¬ 
det,  de  quibus  mox  dicendum. 

Res  ardua  est  distinguere  utrum  cataracta  capsularis,  utrum  sit 
lenticularis  ;  difficilior  adhuc  cataractae  ex  opacitate  humoris  Mor¬ 
gagni  dicti  obortae  distinctio;  impossibilis  fere  cataractae  mixtae  spe¬ 
cialis  diagnosis. 

Variae  hae  cataractae  species  sequentibus  signis,  ut  aiunt  auctores, 
dignoscuntur:  distinguitur  cataracta  lenticularis  a  capsulari ,. in  eo 
quod  posterior  planior  atque  latior  sit,  et  licet  leviter  striata ,  magis 
tamen  albicantem  minusque  splendentem  colorem  offerat ;  praeterea 
pupillae  proxime  adhaeret ,  et  circulus  nigricans  in  cataractae  lenti¬ 
cularis  circumferentia  conspicuus,  in  capsulari  non  observatur,  qui 
circulus  tamen  adesse  poterit ,  si  videlicet  capsulae  macula  opaca 

valde  non  extendatur ,  et  opacitas  insuper  capsulae  centrum  solum 

# 

occupet  ,  quod  in  hac  cataractae  specie  raro  locum  liabet.  Circulus 
ille  etiam  in  capsulari  cataracta  invenietur,  ubi  pupilla  ultra  modum 
dilatata  fuerit. 


(  H  ) 

Haec  quod  ad  capsulae  discum  opacum  anteriorem  ;  sed  cum  discus 
posterior ,  imo  tota  capsula ,  opacari  possit ,  signa  diagnostica  idcirco 
varient  necesse  est. 

Beer,  praeter  descriptam,  duas  adhuc  alias  cataractarum  capsula¬ 
rium  varietates  agnoscit ,  quarum  alteram  capsularem  posteriorem 
dicit,  quae  si  primitiva  est  concava  apparet  et  profundiorem  quam 
aliae  cataractae  species  situm  habet  :  alteram  capsularem  perfectam 
nominat  :  haec  ultima  omnium  cataractarum  specierum  distinctu  est 
difficillima. 

Capsula  sana,  si  humor  Morgagni  dictus  morbi  sit  sedes,  quod 
nisi  perraro  accidit,  macula  inprimis  major  reperitur  quam  si  lens 
cristallina  sola  esset  affecta  :  opacitas  quidem ,  uti  in  cataracta 
cristallina  et  capsulari,  gradu  indies  augetur,  sed  non  ab  uno  puncto 
ejus  circumferentiam  versus  increscit  :  praeterea  quum  in  hac  specie 
portio  peculiaris  humoris  Morgagni  non  maculetur,  sed  humor,  qui 
plerumque  liquidus  manet,  per  totam  cristallini  circumferentiam 
seque  opacetur  :  sequitur  inde  quod  visus  regulariter  debilitari  debeat, 
ita  ut  objecta  ,  quae  in  cataractae  cristallinae  praecipue  evolutione 
effracta  deprehendit  aeger,  in  hacce  specie  ipsi  potius,  uti  in  amau¬ 
rosis  exordio  fit ,  obfuscata  appareant. 

Mixti  illius  cataractae  generis  diagnosis ,  ubi  cum  opacitate  cap¬ 
sulae  vel  lentis  cristallinae  humor  Morgagni  opacus  habetur,  vel  ubi 
et  capsula  et  lens  et  humor  una  afficiuntur,  non  minus  difficilis  est 
quam  cataractae  solidae  a  liquida  distinctio  :  in  genere  tamen,  fluida 
cataracta  ex  his  specialibus  dignoscitur  ,  dum  scilicet  cataracta  co¬ 
loris  albissimi  volumine  aucta  est ,  magisque  aliunde  per  totam 
pupillam  prominet ,  iridemque  antrorsum  pellit  j  dum  tandem  di- 


( 12 ) 

gitis  compresso  et  moto  bulbo,  statim  postea,  cum  aperiuntur  pal¬ 
pebrae,  aliquid  circa  cristallini  locum  fluctuans  percipitur.  Solida 

cataracta  contra  ,  eo  volumine  minor  quo  consistentia  solidior  ;  cir- 

* 

culus  niger  in  cataracta  lenticulari  ut  plurimum  apparens  consequen¬ 
ter  latior,  et  in  liocce  casu  pupilla  mobilior  reperitur. 

Simplex  dicitur  cataracta  ubi  caeteris  partibus  sanis ,  nil  praeter 
cristallini  aut  ejus  capsulae  opacitatis  observantur  symptomata  ;  com¬ 
plicata  autem  audit ,  ubi  vel  amaurosis  ,  glaucoma ,  capsulae  adhae¬ 
rentia  ,  aliave  cataractae  socia  ,  adjuncta  sunt  oculi  vitia. 

Morbi  a  quibus  cataractam  distinguamus  oportet  sunt  inprimis 
amaurosis  :  differt  enim  cataracta  a  nervorum  opticorum  paralysi  , 
quia  in  hoc  morbo  nulla  cristallini  observatur  opacitas,  nec  pupilla 
plerumque  dilatata  colore  mutatur;  in  principio  hujus  affectionis  aeger 
non  nisi  objecta  vividae  luci  exposita  discernit ;  dum  contra  debilior 
lux  vividiori ,  in  cataractae  exordio  ut  objecta  melius  distinguantur, 
est  prteferenda  :  amaurosis  cataracta  citius  in  genere  evolvitur  ,  et 
uterque  oculus  in  hoc  morbo  eodem  gradu  plerumque  afficitur ,  quod 
in  cataracta  raro  obtinet.  Amaurosi  evoluta  ,  iris  fere  semper  im¬ 
mobilis  reperitur  ,  et  caecitas  talis  est  ut  aeger  lucem  a  tenebris  non 
internoscat. 

Non  raro  accedit  ut  tempore  cataractae  evolutionis ,  vel  potius  morbo 
jamjam  evoluto,  paralysis  nervi  optici  obveniat  et  morbum  complicet, 
de  qua  ut  quis  certior  fiat,  causis  commemorativis  visis,  scrutandum 
num  pupilla  luci  insensibilis  sit  et  visus  debilior  reperiatur  quam 
quidem  a  cataracta  reddi  solet ;  nam  cataracta  non  omnino  et  tota¬ 
liter  patientem  visu  privat  ,  sed  eum  dumtaxat  habetat ,  minuit  et 
obscurat  :  aeger,  licet  objectorum  colores  et  figuram  non  discernat, 


(  i3  ) 

lucem  tamen  a  tenebris  internoscit,  uti  clausis  oculis  vulluque  ad 
lucem  converso  ,  quilibet  experitur. 

Iridis  immobilitas  nec  amaurosis,  nec  ejus  cum  cataracta  compli¬ 
cationis  symptoma  sistit  patliognomonicum  erroris  expers;  exempla 
enim  exstant  ubi  iris  per  totum  morbi  decursum  luci  sensibilis  man¬ 
sit  :  pupilla  immobilis  contra  observatur,  ubi  cum,  vel  sine  exis- 
tente  cataracta  iridis  abnormis  adhaerentia  reperitur,  vel  ejusdem 
membranae  proprii  nervi,  paralysi  afficiuntur  (i) ;  liisce  in  casibus, 
non  est  tamen  ut  pro  amaurosi  morbus  habeatur. 

Cum  vero  cataracta  nigrum  colorem  aliquando  offerat ,  maxima 
tunc  attentione  opus  est  ut  ab  amaurosi  dignoscatur  :  ab  ea  tamen 
distinguitur  ex  eo  quod  pupilla  numquam  nigredinem  adeo  unico¬ 
lorem  et  splendentem  praebeat  quam  in  amaurosi ;  evolutionis  mo¬ 
dus  praeterea  et  reliqua  memorata  cataractae  et  amaurosi  propria  symp¬ 
tomata  diagnosin  formant. 

Cum  opacitas  corpus  vitreum  invasit,  Glaucomatis  nomen  sibi  vin¬ 
dicat  morbus.  Hic  cataracta  rarior  reperitur  et  ab  ea  necesse  distin¬ 
guendus  :  in  Glaucomate  pars  offuscata  profundius  in  oculo  admo¬ 
dum  caeco  et  plerumque  atrophia  correpto,  intra  faciem  cristallinae 
capsulae  posticam  et  concavam  retinae  superficiem,  delitescit  :  insu¬ 
per  colorem  subviridem  sive  glaucum  offert ,  unde  nomen  suum  ac¬ 
cepisse  videtur  (2). 

Cataracta  tandem  a  variis  corneae  transparentis  maculis,  veluti  albu¬ 
gine,  leucomate,  etc.  dignosci  debet  :  haec  distinctio  adeo  difficilis  non 


(1)  A.  E.  Tartra ,  de  l7ope'ration  de  la  cataracte,  pag,  26. 

(2)  Heister,  inst.  chir.  part.  II,  sect,  II,  c.  55,  n.  6. 

est  ,  nam  si  oculus  oblique  examinetur ,  corneam  transparentem 
morbi  sedem  esse  videmus ,  et  per  corneae  partem  adhuc  pellucidam 
pupillam  colorem  naturalem  servantem  reperimus. 

Altera  denique  complicatio  est  capsulae  cristallinae  faciei  anterioris 
adhaerentia  cum  iridis  facie  posteriori.  Hic  praeternaturalis  capsulae 
cristallinae  nexus,  levis  inflammationis  ,  opacitatem  praecedentis,  effec¬ 
tus  videtur.  Diagnosis  liujus  complicationis  eruitur  ex  unius  vel 
plurium  iridis  circumferentiae  punctorum  immobilitate  et  ex  pupillae 
irregulari  forma,  praecipue  apparente,  dum  iridis  pars  capsulae  non 
adhaerens,  actionem  suam  exercet. 


PROGNOSIS. 

Quamvis  cataracta  numquam  fatalis  sit,  hujus  affectionis  prognosis 
gravitas  tamen  variat  pro  morbi  causa,  individui  aetate  et  compli¬ 
cationibus.  Caeterum  hujus  morbi  cura  incerti  est  augurii.  Optima 
tamen,  tum  aegro  de  visus  restitutione  sollicito,  tum  chirurgo  de 
cataractae  destructione  cogitanti  ,  spes  affulget ,  si  cataracta  simplex 
exis  tat  :  prognosis  vero  in  genere  eo  faustior  quo  cataracta  simplicior. 

Si  cataracta  guttam  serenam  comitem  habeat ,  operatione  chirur¬ 
gica  malum  non  exstirpabitur.  Si  cum  glaucomate  vel  staphylomate 
sit  complicata,  morbus  erit  incurabilis.  Si  cataracta  cum  albugine, 
leucomate  aliisve  maculis  corneae  inhaerentibus  existat ,  differt  tunc 
operationis  successus ,  pro  macularum  sede  ,  magnitudine ,  etc.  Pro¬ 
gnosis  raro  fausta  est,  quoties  individuus  cataracta  laborans  cepha¬ 
lalgiae  habituali  sit  subjectus ,  quoties  acuta  vel  chronica  Ophthal¬ 
mia  ,  palpebrarum  tumefactio ,  earum  marginum  ulceratio,  iridis 

procidentia  vel  ejus  contractio,  etc.  cataractam  concomitantur.  Etiam 
minus  fausta  habetur,  quoties  oculus  cataracta  affectus,  suo  congeneri 
sano ,  volumine  major  vel  minor  reperitur. 

CURA. 

Cum  cataractae  vix  ac  ne  vix  quidem  nisi  admodum  rarissime  et 
saltem  incipienti ,  aliis  remediis  quam  medicina  manuali  seu  chirur¬ 
gica  operatione  medeatur,  inutile  foret  innumera  pharmaea  olim  in 
et  externe  adhibita  (i),  et  a  recentioribus  tamquam  inertia  pros¬ 
cripta  (2),  adferre.  Quum  tamen  probabile  videatur  quod  causa  proxi¬ 
ma  cataractae,  et  inprimis  capsularis,  sit  irritatio  vel  lenta  inflam¬ 
matio,  remedia  antiplilogistica  ,  inter  quae  derivantia  veluti  moxa  , 
setacea ,  cauteria  ,  vesicantia  et  omnia  illa  quae  in  alia  qualicumque 
inflammatione  locali,  continua  eorum  irritatione,  a  parte  morbida 
revellere  possunt ,  et  ita  minorem  irritationem  majore  obscurare  at¬ 
que  solvere,  etiam  in  hac  cataractae  inprimis  invasione  convenire 
videntur  :  si  maculam  opacam  plus  minusve  apparentem  non  aufe¬ 
rant  ,  ejus  tamen  progressum  vel  ulteriorem  evolutionem  impedire 
vel  retardare  possunt,  vel  potius  si  irritatio  adhuc  sola  existat  eam 
solvunt,  ut  ita  macula,  quae  evolutioni  proxima  erat  non  appareat. 

Ratio  jam  cur  horum  applicatorum  successus  adeo  rarus  obser¬ 
vetur,  videtur  mihi  a  parvo  capsulae  et  lentis  cristallinae  vitalitatis 
gradu  pendere  ;  nam  ad  hunc  usque  diem  naturae  scrutatores  vasa 
manifesta  lentem  cristallinam  adeuntia  nondum  demonstrare  potue- 


(1)  Dourhaave,  de  morbis  oculorum,  pag.  119. 

(2)  Dictionnaire  abr£ge  des  Sciences  medicales  ,  ari.  cataracte. 

runt  ;  sequilur  inde  quod  capsulae  vel  lentis  jamjam  visibilis  opa¬ 
citas  ,  quae  inflammationis  sequela  videtur,  difficile  quidem  curari 
debeat,  cum  organum  illud  cujus  organisationis  textus  partim  vel 
totaliter  morbo  mutatus,  minima  tantum  vitalitate  gaudeat,  et 
consequenter  remediorum  mediatae  actionis  vix  particeps  fiat;  quod 
tamen  in  quamplurimis  aliis  morbis  acutis  vel  chronicis,  puncto 
irritationis  sede  mutato,  succedit. 

Cum  macula  plus  minusve  apparens  supradictis  remediis  applicatis 
non  sanatur,  nec  quidem  eorum  applicatione  increscere  desinit  ,  sed 
bis  non  obstantibus  evolvitur  :  hoc  non  probat  causam  morbi  proxi- 
mani  remediis  non  ablatam  fuisse;  nam  cum  cristallini  vel  ejus  cap¬ 
sulae  porlio  modo  opaca  rationibus  supramemoralis  rarissime  aufe¬ 
ratur,  primo  concludendum  est  quod  causa  proxima  remediorum 
effectu  possit  esse  ablata  ,  quamvis  tamen  macula  in  statu  quo  ma¬ 
neat  :  secundo,  quod  haec  cristallini  vel  ejus  capsulae  pars  opaca  ,  con¬ 
sequenter  a  statu  normali  retrogressa  ,  veluti  heterogenium  in  partes 
adhuc  sanas  continuam  irritationem  possit  producere,  et  causa  morbi 
proxima  primitiva  silente  ,  ita  morbum  evolvere. 

Cum  enim  morbus  absque  prodromis  quae  ex  visus  vitiis  ,  dolore 
capitis  etc.  sumi  debent ,  evolvatur ,  et  cum  ,  incipiente  morbo  sa¬ 
nato,  nihil  manifestare  possit  haec,  si  existerunt  ,  vera  cataractae 
prodroma  fuisse  ,  a  plurimis  idcirco  in  dubium  vocantur  et  ac  si 
pro  symptomatibus  alius  oculorum  vel  capitis  vitii  habenda  fuissent , 
ducuntur. 

Quidquid  sit,  cum  de  hac  re  experientia  mihi  deficiat,  remedia 
memorata  laudibus  non  extollam  ;  neotericorum  tamen  voce  com¬ 
muni  dicam,  quod  haec  prudenter  adhibita,  si  morbum  non  sanent, 
curationi  saltem  non  noceant. 

Antequam  ad  operationem,  cataractae  efficacissimum  remedium, 
procedamus  sequentia  ante  omnia  notanda  sunt.  Si  quis  scrophulis  , 
podagra ,  lue  venerea  et  inprimis  blennorrhagia  affectus  ,  cataracta 
laboret,  prudentia  exigit  ut  operatio  aliquo  tempore  differatur  et  ut, 
uti  in  aliis  cataractae  complicationibus,  quantum  fieri  potest,  reme¬ 
diis  requisitis  ad  simplicitatem  morbus  redigatur. 

Si  cataracta  congenialis  sit ,  vel  si  in  tenera  aetate  evolvatur,  prac- 
ticis  operationem  usque  ad  annum  aetatis  octavum  ad  duodecimum 
differre  praeplacet. 

Quamvis  vernali  vel  autumnali  tempore  operatio  in  genere  melio¬ 
rem  successum  habuisse  quam  aestivo  et  hiemali  testantur  auctores, 
omni  tamen  anni  tempore  operari  licet  cataractam  ,  si  peculiari  quo¬ 
dam  casu  lioe  non  impediatur  (ij. 

Ad  operationem  numquam  properandum ,  quamdiu  cataracta  ad 

evolutionem  non  pervenerit ,  et  visus  non  adeo  sit  hebetatus  ut 

« 

aegro  adhuc  aliquatenus  necessitati  ejus  sufficiat.  Operatio  fere  inu¬ 
tilis  habetur,  quoties  visus  unius  oculi,  congeneri  cataracta  affecto 
supplere  valeat.  Alter  oculorum  evoluta  cataracta  affectus,  ubi  alter 
incipiente  cataracta  laborat ,  operandus  est,  ante  hujus  opacitatis  in¬ 
cipientis  evolutionem  ,  ne  umquam  aeger  visu  omnino  privetur. 

Innumera  remedia  operationi  praeparatoria  ,  quae  a  veteribus  tam¬ 
quam  summe  necessaria  habebantur  et  a  nostri  aevi  auctoribus  plu¬ 
rimis  adhuc  praescribuntur,  individuo  cataracta  affecto  caeteroquin 
sano,  plerumque  inutilia  haberi  debent;  et  si  belladona  excipiatur, 
cujus  extracti  duae  vel  tres  guttulae  aqua  solvantur  et  intra  palpe- 


(i)  Wenzel  ,  traite  de  la  cataracte  ,  pag.  47« 

bras  oculo  instilentur,  ut  pupillae  delatatio  provocetur,  et  operatio  ita 
facilitetur,  caetera  prorsus  inutilia  sunt  (i). 

Missis  remediis  pharmaceuticis  aliisque,  restat  operatio  expedienda, 
quae  consistit  in  amovendo  cataractam  ex  sede  naturali  ut  radii  lu¬ 
minosi  retinae  admissae  attingere  valeant.  Quadruplici  methodo  haec 
peragi  potest ,  quarum  prima  depressio  dicitur ,  secunda  extractio  , 
tertia  trituratio,  quarta  keratonixis ;  de  quibus  dicendum  superest. 

DE  DEPRESSIONE. 

Depressio  illa  est  operandi  methodus  ,  quae  acus  ope  cristallinum 
in  partem  anteriorem  et  inferiorem  corporis  vitrei  deprimendo,  pe¬ 
ragitur. 

Ut  haec  operatio  exerceatur,  nullo  instrumento  praeter  acum  a 
Scarpa  designatam  opus  est.  Acus  haec  stilum  praebet  ex  chalybe  con¬ 
fectum,  cujus  apex  lanceformis ,  paulisper  incurvatus  et  applanatus 
est,  et  cui  duo  margines  sunt  acuminati.  Stilus  ille  manubrio  oblon¬ 
gato  varias  facies  distinctas  offerenti  est  infixus  ,  et  facies  convexi¬ 
tati  stili  coiTespondens  puncto  colorato  instruitur. 

His  dictis  ,  primo  loco  occurrit  situs  tum  chirurgi  tum  aegroti ,  qui 
commode  fit  adhibitis  duobus  sedilibus,  in  quorum  altiori  chirurgus, 
humiliori  vero  patiens  sedet  :  haec  positio  variat  tamen  pro  utrius- 
que  corporis  majori  vel  minori  structura  ;  requiritur  enim  ut  chi¬ 
rurgi  caput,  capite  patientis  sit  magis  elevatum,  exigitur  etiam  ut 
aegri  positio  talis  sit  ut  lucis  radii  per  cubiculi  fenestram  pupillae 
admissi  oblique  in  oculum  incidant,  ne  lucis  radiorum  nimio  splen- 


(i)  Cl,  prof.  Kloyskens,  praelectionibus  clinicis. 

dore  pupillas  contractio  provocetur.  Porro  alter  oculus,  sive  sanus  sive 
aegrotus ,  deligatur  ne  sese  movendo  motum  analogum  oculo  opera¬ 
tioni  submisso  imprimat.  Minister  quidam  pone  aegrum  ita  collocatur 
ut  patientis  caput  ,  sinistra  manu  fronti  applicata  contra  pectus 
suum  premendo  immobile  teneat ,  et  digito  indice  dextrae  manus  pal¬ 
pebram  superiorem  oculi  sinistri,  quem  supponam  operationi  sub¬ 
missum  ,  elevet. 

Speculum  oculi  a  Pellier  palpebrae  elevationi  propositum  ,  et  aliis 
hujus  speciei  instrumentis  longe  praeferendum,  hodie  a  Dupitytren, 
Roux  ,  Lisfranc  aliisque  chirurgis  in  primis  gallicis ,  non  solum  ut 
inutile,  sed  tamquam  nocuum  instrumentum  aspicitur,  cum  con¬ 
junctivam  membranam  praecipue  irritando,  palpebrarum  atque 
oculi  motus  et  aliquando  conjunctivae  inflammationem,  ut  aiunt, 
provocet  :  si  hoc  accidit  videtur  a  pravo  instrumenti  applicationis 
modo  dependere;  nam  cum  palpebrarum  cutis  omnino  flaccida  sit, 
facile  speculum  oculi  supra  cilia  in  cutim  applicatur,  in  quo  casu 
nullomodo  cum  conjunctiva  contactum  habet,  et  consequenter  eain 
irritare  non  valet:  praeterea,  cum  hoc  instrumentum  minus  oculum 
obfuscet,  digito  praeferendum  est  quoties  palpebrarum  apertura  minor 
reperitur,  vel  oculus  volumine  parvus  profundum  situm  habet  (i). 

Ut  chirurgus  operationem  terminet,  a  fronte  aegri  parum  sinis¬ 
trorsum  situs  est,  pes  operatoris  dexter  corpori  solido  imponitur, 
ita  ut  genu  elevato  cubitus  ejusdem  lateris  innitatur,  et  manus  ita 
majori  cum  firmitate  atque  exactitudine  munere  suo  fungatur. 

Statim  operator  digito  medio  manus  sinistrae  deprimit  palpebram 


(i)  Cl.  prof,  Kluyskens,  praelectionibus  clinicis. 

inferiorem;  index  ad  angulum  oculi  externum  extensus  fulcri  puncto 
acui  inservit.  Operator  jubet  aegrum  oculum  nasum  versus  contor-* 
quere,  oculumque  in  eam  positionem  digitorum  ope  figit.  Manus 
dextrae  digitus  annularis  chirurgi  cum  auriculari,  ossi  zygomatico 
patientis  sinistro  innititur,  dum  ejusdem  manus  pollex  cum  digito 
indice  et  medio  acu  armatus,  cujus  manubrio  calami  scriptorii  ad 
instar  praelienso ,  ejusque  puncto  colorato  sursum  spectante,  acus 
apice  scleroticam  perforat  ad  oculi  partem  externam  et  ejus  alti¬ 
tudinis  mediam,  linea  circiter  cum  dimidia  a  corneae  transparentis 
scleroticae  insertione;  quae  distantia  tamen  pro  oculi  volumine  variat. 

Ratio  cur  quidam  operatores,  inter  quos  Lisfranc,  scleroticam  tali 
modo  acu  perforare  malunt  ut  ejus  manubrii  punctum  coloratum 
sursum  et  non  secundum  plurimos  antrorsum  spectet,  facile  nervo¬ 
rum  et  vasorum  iridem  adeuntium  directionem  examinando  patet ; 
ea  enim  ex  oculi  parte  posteriori  anteriorem  versus  sese  dirigentia 
et  ad  iridem  sese  convertentia  videmus.  Si  jam  ad  acum  attendamus, 
ejus  apicis  duos  diametres  reperimus ,  quorum  alter  major  ab  uno 
margine  acuminato  ad  oppositum,  alter  minor  ab  apicis  convexitate 
ad  ejus  concavitatem  extenditur. 

Ex  cognitis  patet  rarius  vasa  et  nervos  in  hocce  apicis  inti-oduc- 
tionis  modo  laedi  ,  cum  acus  diameter  minor  eorum  interstitia  ut 
plurimum  occupet,  et  ejus  diameter  major  vasis  et  nervis  plerumque 
parallele  sit  positus:  contra,  si  punctum  coloratum  antrorsum  spectet 
liaecce  saepius  laedenda  ,  manifestum  est. 

His  observatis,  punctio  praeterea  magis  in  lineam  perpendicularem 
fieri  debet  quo  apex  minus  est  incurvatus. 

Sclerotica  perforata ,  punctum  coloratum  antrorsum  vertitur  et  acus 

oculi  partem  versus  diamelraliter  oppositam  dirigitur,  donec  in. 
camera  posteriori  per  pupillae  centrum  apicis  convexitas  conspiciatur; 
tunc  bis  terve  motus  semirolatorius  acui  imprimitur  ut  capsula  cris- 
tallina  laceretur.  Hoc  facto  punctum  coloratum  sursum  vertitur  et 
manubrium  leviter  deprimendo  parumper  antrorsum  dirigitur,  ut 
acus  concavitas  partem  cristallini  superiorem  amplecti  valeat  ;  tunc 
acui  speciem  vectis  motus  imprimendo,  manubrium  elevatur  et  acus 
apice  cristallinus  deorsum  parum  antrorsum  et  extrorsum  infra 
corpus  vitreum  premitur,  ubi  per  octo  vel  decem  minuti  secundas 
figitur,  dein  levi  acus  rotationis  motu  cristallinus  ei  adhaerens  laxa¬ 
tur,  ne  manubrii  depressione  rursum  surgat  :  manubrio  tandem  ad 
positionem  horizontalem  reducto  et  puncto  colorato  iterum  antror¬ 
sum,  dein  sursum  spectante,  eadem  directione  qua  acus  introducta 
fuit,  extrahitur. 

Ut  cataractam  membranaceam  operemur,  sequentia  notanda  sunt  : 
accidit  aliquando  ut  capsularis  cataracta  secundaria  pupillam  obstruat 
et  absorptione  non  auferatur ;  in  hoc  casu  capsulas  frustula  acus 
ope  in  cameram  oculi  anteriorem  pelluntur,  ubi  totaliter  nexu 
destituta,  absorptioni  traduntur. 

Si  capsulae  discus  anterior  cataractae  secundariae  sedes  sit ,  iris  ei 
tunc  proxime  adhaerens  est  :  in  hocce  casu  praeferunt  auctores  acus 
apicem  scleroticae  introductum  antrorsum  dirigere,  ut  a  parte  pos¬ 
teriori  anteriorem  versus  capsula  perforetur. 

Si  lente  crislallina  e  sede  naturali  pulsa,  cataracta  secundaria  ob¬ 
veniens,  capsulae  discum  posteriorem  occupet,  haec  pars  opaca,  hu¬ 
more  vitreo  lentis  cristallinae  sedi  supplente,  antrorsum  pellitur. 

Ut  cataracta  hujus  speciei  destruatur,  acus  iridem  inter  et  cap¬ 
sulae  discum  opacum  dirigitur,  et  ejus  apice  in  cataractae  faciem  ante- 

riorern  applicato,  tota  disci  pars  pupillae  correspondens  dilaceratur. 

Cataractam  capsularem  primitivam,  si  absque  iridis  cum  capsula  ad¬ 
haerentia  existat ,  eodem  modo  operari  licet ;  si  contra  adhaerentia  locum 
habet,  acus  apice  solvenda  est  antequam  operatio  terminetur. 

Capsulam  cristallinam  acu  perforando,  cristallinum  aliquando  al¬ 
bescentem  ,  sub  liquida  forma  effluentem  et  humoris  aquosi  pelluci- 
ditatem  turbantem  reperimus  :  in  hoc  casu,  capsula  late  lacerata, 
liumor  opacus  absorbendus  relinquitur. 

DE  EXTRACTIONE. 

Secunda  ad  cataractam  curandam  operandi  methodus,  quae  extractio 
dicitur ,  in  cristallinum  ex  oculo  per  corneae  transparentis  incisionem 
extrahendo  consistit.  Ut  haec  operatio  peragatur,  omnia  de  operatoris 
et  patientis  positione  et  collocatione  memorata  ,  hic  ante  omnia  ser¬ 
vanda  sunt. 

Innumera  instrumenta  corneam  transparentem  dividendi  gratia 
proposita  fuerunt ;  inter  varia ,  quidam  operatores  instrumentum  a 
II i ch ter  propositum,  plurimi  illud  a  Wenzel  modificatum  et  ab  eo 
cera  toto  mus  appellatum  ,  ad  operandum  praeferunt.  Hic  calami  scrip¬ 
torii  instar ,  uti  acus  in  praecedenti  methodo,  dextra  manu  si  oculus 
sinister,  sinistra  vero,  si  oculus  dexter  operationi  sit  submissus,  te¬ 
netur  ;  ita  tamen  ut  ceratotomi  acies  palmam  manus  spectet ;  digitus 
annularis  cum  auriculari,  margine  orbitali,  laterali  externo  innititur 
et  ejusdem  manus  fulcro  inservit,  ut  majori  cum  exactitudine  cor¬ 
neae  pars  superior  et  externa,  linea  dimidia  circiter  ab  ejus  sclero- 
ticae  insertione, instrumenti  apice  perforetur;  apex  ille  eadem  direc¬ 
tione  oculi  cameram  anteriorem  percurrit  et  corneae  locum  perforato 
diametraliter  oppositum ,  eadem  a  scleroticae  insertione  distantia  ite- 

rum  perforat :  profondius  ita  ceratotomi  lamella  iridi  parallela  pene*- 
trando  ,  semicirculari  incisione  corneae  transparentis  limitata  pars 
dividitur.  Hocce  peracto  et  kystitomi  ope  capsula  cristallina  lacerata, 
levis  pressio  in  faciem  oculi  superiorem  ejusdem  instrumenti  lamella 
plus  minusve  applanata  exercetur,  et  peculiari  motu  crislallini  pars 
inferior  anlrorsum  vergendo  pupillam  permeat  :  quiim  vero  cornea 
divisa  nullam  lenti  cristallinae  pressioni  obedienti  resistentiam  offerat, 
cum  humore  aquoso,  oculo  expellitur.  Maxime  cavendum  in  hac 
operatione  ne  corpus  vitreum  caeteros  oculi  expulsos  humores  sequatur. 

Si  capsula  cristallina  una  cum  lente,  opaca  reperitur,  forciptim 
subtilium  ope  capsula  auferenda  est  :  si  haec  tractionibus  levioribus 
resistat  vel  ejus  consistentia  solito  solidior  inveniatur,  forfice  aut 
hamulo  huic  operationi  convenientibus  est  dividenda ,  antequam  oculi 
bulbum  premendo  lentis  cristallinae  ex  oculo  expulsio  facilior  redda¬ 
tur.  Huic  operationi  nocet  haec  pressio,  quoties  lens  cristallina  valde 
mobilis  sese  in  vitreum  humorem  immergat;  hisce  in  casibus,  ha¬ 
mulo  lens  ex  oculo  est  extrahenda. 

Lente  cristallina  qualicumque  modo  oculo  expulsa,  cataractae  reli¬ 
quiae,  restanti  humori  aquoso  innatantes,  in  quantum  possibile  sil, 
forcipibus  aliisve  huic  convenientibus  instrumentis  auferendae  sunt; 
Si  capsula  cum  iride  vel  processibus  ciliaribus  adhaerentiam  contraxerit, 
cornea  incisa,  ante  omnia  kystitomi  vel  acus  ope  nexus  hic  rumpendus  est. 

Tertia  operandi  methodus,  quae  cataractam  triturando  sive  iri 
minora  fragmenta  dividendo  fit ,  sequenti  modo  celebratur.  Situs  et 
positio  tum  chirurgi  tum  aegri  in  prima  operandi  methodo  conve¬ 
nientia  ,  in  liacce  tertia  iterum  requiruntur  :  eadem  acu  secundum 
memorata  principia  etiam  sclerotica  perforatur,  sed  differt  ulterior 
•acus  motus,  cum  in  hacce  methodo  longitudinalibus  aut  crucifor- 

mibus  incisionibus  capsula  cura  lente  destruatur  et  earum  fragmenta, 
in  quantum  fieri  potest ,  in  oculi  cameram  anteriorem  acus  apice 
ducantur  ,  eaque  humori  aquoso  innatantia  absorptioni  traduntur. 

D.  Adams  hanc  operandi  methodum  laudibus  extollit ;  alii  contra,  in¬ 
ter  quos  Scarpa  ,  Dupuytren,  etc. ,  eam  praecedentibus  descriptis  metho¬ 
dis  jure  merito  videntur  postponere;  observationibus  enim  constat  cata¬ 
ractae  solidae  fragmenta,  in  provecta  inprimis  aetate  non  semper  humore 
aquoso  solvi ,  nec  vasis  limphaticis  absorberi,  sed  haec  non  raro,  oculi  in¬ 
teriora  irritando,  inflammationem  et  pupillae  constrictionem  provocare. 

Ut  quarta  denique  operandi  methodus,  quae  keratonixis  dicitur, 
ad  effectum  deducatur  operator  minus  a  latere  sed  magis  a  fronte 
aegri  quam  in  praecedentibus  methodis  sistitur,  acus  a  Scarpa  propo¬ 
sita  calami  scriptorii  ad  instar  ut  supra  tenenda  ,  ita  tamen  ut  acus 
concavitas  sursum  et  parum  antrorsum,  manubriique  punctum  colo¬ 
ratum  consequenter  deorsum  et  parum  postrorsum  spectet.  Acus  apex 
partem  inferiorem  corneae  transparentis ,  linea  circiter  ab  ejus  scle- 
roticse  insertione  perforat  et  oblique  ita  pupillam  versus  usque  ad 
cristallinum  dirigitur,  cujus  ope  capsula  est  dilaceranda,  dein  acus 
concavitas  parti  lentis  superiori  applicatur,  manubriuraque  elevando 
lens  cristallina  in  cameram  oculi  posteriorem  deprimitur. 

Praeferunt  quidam  ,  acu  corneae  introducta  ;  cristallinum  ,  uti  in 
tertia  descripta  methodo  locum  hahet ,  in  fragmenta  minora  commi¬ 
nuere  eaeque  absorptionis  activitati,  pro  frustulorum  soliditare  ,  indi¬ 
vidui  dispositione,  aetate,  etc.  varianti,  relinquere. 

Observationibus  constat  non  solum  cristallinum  in  fragmenta  re¬ 
dactum,  sed  etiam  opacas  lentes  depressas  sensim  ut  plurimum  volu¬ 
mine  diminui,  tandemque  totaliter  absorberi  (i). 


(0  Scarpa,  Traite  des  maladies  des  yeux ,  tom,  II,  pag,  80. 

Keratonixis  e  quatuor  propositis  methodis  successu  ultima  est  j  cris- 
tallinus  enim  in  hacce  methodo  depressus  facillime  rursum  assurgit : 
pupillae  contractio  non  raro,  durante  operatione  provocatur,  unde 
ejus  frequens  laesio  et  incertior  operatio  :  acus  praeterea  oculo  pro¬ 
fundius  aequo  penetrans,  quod  facile  accidit,  corpus  vitreum  destruit, 
ex  quo  plura  oriri  possunt  incommoda. 

Operatione  una  altera  ve  methodo  terminata,  oculi  linteamine,  cui 
splenium  superponitur  cum  fascia  parum  constricta  obteguntur ;  a 
patiente,  loco  obscuro,  capite  parum  elevato,  supine  per  aliquod 
dies  quiescente,  stimulantia,  qualiacumque  sint,  avertantur,  et  oculi 
ejus,  mane  et  vespere,  decocto  quodam  emolliente  caute  abluantur. 
Gravia  si  obveniant  symptomata  inflammatoria  ,  uti  Ophthalmia 
acuta  ex  alia  causa  oborta,  curantur:  si  nihil  peculiare  obveniat, 
decimo  vel  undecimo  die  post  operationem  ,  oculi  luci  debiliori  per 
momenta  exponuntur ,  cujus  vividiori  impressioni  tandem  assuescunt. 

Si  alterius  oculorum  operatio  tantummodo  peracta  fuit ,  teger  non 
in  dorsum  sed  in  latus  oppositum  oculo  cataractae  extractioni  sub¬ 
misso,  si  haec  methodus  selecta  fuerit,  incubabit,  ut  oculi  humorum 
exitus  impediatur,  et  copiosae  lacrymae ,  corneae  transparentis  vulnus 
irritantes,  facilius  oculi  canthum  versus  internum  ducantur  et  ita  a 
vulnere  avertantur. 

DEPRESSIONIS  ET  EXTRACTIONIS 

COMPARATIO. 

Quum  utraque  methodus  suos  sectatores  et  successus  habeat,  nunc 
inquirendum  restat  an  extractioni  anteponenda  sit  depressio,  et  vicissim. 

Nec  una  nec  altera  operandi  methodus  sine  exceptione,  sola  am¬ 
plectenda  videtur :  dantur  enim  casus  ubi  depressio  extractioni  prce- 

ferri  debet ;  extractio  contra  quibusdam  in  casibus  laudanda  ,  depres¬ 
sioni  debet  anteponi. 

Praeferenda  depressio  est  extractioni ,  ubi  lacrymae  majori  copia  quam 
in  statu  naturali ,  oculum  humectant ;  ubi  una  cum  cataracta ,  levis 
qucedam  chronica  et  remediis  resistens  palpebrarum  marginum  in¬ 
flammatio  existit ;  ubi  cornea  transparens  valde  applanata  est;  ubi 
iris  circulusve  ciliaris  cum  capsula  cristallina  adhaesionem  contraxe¬ 
runt  ;  ubi  tandem  portio  corneae  transparentis  plus  minusve  maculata 
reperitur. 

Anteponenda  est  extractio  depressioni,  si  casu  cristallinus  nexu  des¬ 
titutus  in  camera  oculi  anteriori  latet  ibique  partes  irritat  vel  visum 
impedit;  si  cataracta  capsularis,  primitiva  est,  et  praesertim  si  cap¬ 
sula  vel  sola  vel  una  cum  lente  cristallina  affecta  acus  apice  ossifi- 
cata  detegitur. 

Si  modo  depressio  cum  extractione  comparetur ,  ut  methodus  prae¬ 
ferenda  seligatur  ,  vidimus  ante  omnia  diversorum  auctorum  obser¬ 
vationibus  utramque  methodum  innumeris  incommodis  ,  quorum 
pleraque  tamen  levissima  sunt  et  facile  parantur,  obnoxiam  esse;  at 
rite  omnia  perpendenti  statim  innotescit  quod  extractio  singula  , 
quamvis  curae  certior  sit ,  sequelis  contra,  depressione  singula  sit  pericu¬ 
losior.  Rarior  praeterea  ille  successus  qui  a  cataracta  depressa  rursum  sur- 
gente  dependet,  minoris  momenti  est  quam  infaustus  eventus,  ex¬ 
tractionis  quandoque  sequela,  obortus:  in  priori  enim  methodo  quai 
simplicior  est  et  minus  crudelis,  operatio  repeti  potest,  quod  in  ul¬ 
teriori  non,  nisi  cataracta  secundaria  obveniat,  locum  habet  :  in¬ 
super  rarus  est  extractionis  successus,  si  operatio  tempore  frigido  aut 
calido-humido  suscipiatur,  dum  depressio  contra  utplurimum  suc- 

cedit  :  depressione  praeterea  non  succedente  ,  quamvis  haec  sit  rei¬ 
tera  ta  ,  tunc  temporis  plerumque  adhuc  nihil  obstat  quominus  ex¬ 
tractio  fiat  (i). 

Ex  dictis  inde  sequitur  depressionem  extractioni  in  genere  esse 
praeferendam;  sed  quum  utraque  methodus  suam  habeat  utilitatem, 
requiritur  ut  ophthalmiter  unam  cum  altera  ,  pro  variis  memoratis 
morbi  phaenominis  alternet  et  methodum  ,  optimum  successum  pro¬ 
mittentem,  seligat. 

Quamvis  operatio  una  alterave  methodo  terminata  ,  optatum  suc¬ 
cessum  habuerit,  hoc  nonobstante  tamen,  visus  plus  minusve  tur¬ 
batus  manet  ,  cum  aeger  ut  plurimum  presbytus  fiat.  Non  minor 
risus  turba  erit ,  ubi  alter  oculorum  tantummodo  cataracta  affectus 
operationi  fuit  submissus ,  cum  in  hocce  casu ,  utriusque  oculi  lucis 
radiorum  foci  non  correspondeant ;  lens  cristallina  enim  in  statu  na¬ 
turali  humorem  aquosum  inter  et  corpus  vitreum  sita  ,  majorem 
densitatem  habet,  et  consequenter  magis  lucis  radios  ad  eorum  con¬ 
cussionem  reflectit ,  quam  corporis  vitrei  portio  ,  quse  lentis  locum 
post  operationem  occupat.  Huie  defectui  artificialiter  ergo  conspicil¬ 
lorum  vitris  lenticularibus  instructorum  ope,  in  quantum  possibile, 
est  supplendum. 

Si  aegri  praeterea  caeci  nati  malo  operatione  medeatur  ,  nec  dis¬ 
tantiam  ille,  nec  objectorum  fonnam  distinguet,  nisi  sensim  visus 
ejus,  visionis  rudimentis  instruatur. 


(i)  Cl.  prof,  Kloyskens  prselect.  cit. 


POSITIONES. 


1.  Cranium  a  cerebro,  et  non  cerebrum  a  cranio,  formam  accipit. 

2.  Iris,  cujus  fibras  musculares  negamus,  lucis  in  retinam  impressione 
sympathice  movetur. 

3.  Nervus  trisplanchnicus  sive  sympathicus  major  non  e  nervis  vitae 
animalis  originem  sumit. 

4.  Vulnerum  sanatio  immediata  partium  laesarum  adhaerentia  obtenta, 
non  nisi  per  vasorum  inosculationem  perficitur. 

5.  Lactis  metastasin  non  negamus. 

6.  Plethora  est  morbus. 

7.  Nervi  optici  semel  nuraquam  ,  et  nisi  bis  ,  nequaquam  decussantur. 

8.  Cordis  cavitatum  dilatatio  activa  est. 

9.  Febres  intermittentes  non  sunt  contagiosae. 

30.  I11  materiali  metastasi,  vasorum  lymphaticorum  motus  retrogra¬ 
dus  negandus. 

11.  Crusta  sanguinis  ,  phlogistica  dicta  ,  dubium  inflammationis 
symptoma  sistit. 

32.  In  exostosibus ,  incisio  periostei  nimiam  ejus  tensionem  non  laxat. 

13.  Operatio  empyematis  altius  in  latere  dextro  quam  sinistro  ins¬ 
titui  debet. 

14.  Homo,  in  genere,  mane  quam  vespere  statura  major. 

i5  Inguinum  bubones  ,  praeexistentibus  ulceribus  venereis  genitalia 
obsidentibus  ,  oborti  potius  virus  resumpto ,  quam  sympathica 
irritatione  evolvuntur. 

16.  Radii  sonori  per  tubas  Eustachianos  tympanum  adeuntes  non 
percipiuntur. 

37.  In  anevrismatis  operatione  ,  arteriae  duabus  ligaturis  constrictae 
portio  intermedia  est  dividenda. 

18.  Calculum  in  vesica  novo  Civialis  experimento  comminuere  inane 
tentamen  videtur. 

Nil ,  quod  legibus  Academicis 
contrarium  sit ,  inveni. 

J.  C,  VAN  ROTTERDAM, 

h.  t.  decanus. 


